EkBass/fiwiki-20250220-pages-articles huggingface dataset:
Nuppulinnan seisake

Nuppulinnan seisake (, ) on lakkautettu rautatieliikennepaikka Suomen rataverkolla Tuusulan Nuppulinnassa. Nuppulinnan seisake palveli monen lähikylän asukkaita, kuten esimerkiksi Kellokoskea ja Huikkoa, Huikon seisakkeen lakkauttamisen jälkeen. ==Historia== Nuppulinnan tila siirtyi Valtionrautateiden haltuun Helsingin–Hämeenlinnan radan tarvitsemien maiden pakkolunastuksen yhteydessä vuonna 1858. Paikalle perustettiin vuonna 1886 Jokelan aseman alainen Nuppulinnan laiturivaihde. Ensimmäisenä liikennepaikkarakennuksena toimi Helsingin Käpylästä vuonna 1922 siirretty vanha asemarakennus, joka korvattiin Jarl Ungernin suunnittelemalla uudella rakennuksella vuonna 1930. Liikennepaikan ympärille muodostui muutaman sadan asukkaan taajama, joka sijaitsee radan molemmin puolin. Tavaraliikenne Nuppulinnaan loppui jo vuonna 1971. Nuppulinna muutettiin miehittämättömäksi seisakkeeksi 1. kesäkuuta 1972 ja liikennepaikkarakennus purettiin vuonna 1995. Paikalla sijainnut rautatien tasoristeys poistettiin käytöstä rautatien ylittävän sillan valmistuttua vuonna 1999. Nuppulinnassa toimi vuosina 1962–2002 Valtionrautateiden keskuspuutarha. Puutarha siirrettiin paikalle Hyvinkäältä, jossa se oli toiminut vuodesta 1874 alkaen. Henkilöliikenteen pysähdykset seisakkeella lopetettiin aamuyöllä 27. maaliskuuta 2016. Nuppulinnan seisakkeella järjestettiin mielenosoitus, jossa oli mukana myös samaan aikaan lakkautetun Purolan seisakkeen käyttäjiä. Mielenosoittajat kokivat, että julkiset kulkuyhteydet kylille olivat jo valmiiksi huonot ja junayhteyden lakkauttaminen oli siksi kohtuutonta. Helsinkiin liikennöitiin raiteelta 1 ja Riihimäelle raiteelta 2. Liikennepaikka lakkautettiin kokonaisuudessaan 11. joulukuuta 2016 Nuppulinna lakkautettiin rautatieliikennepaikkana saman vuoden joulukuussa. == Lähteet == Luokka:Tuusulan historia Luokka:Tuusulan rakennukset ja rakennelmat Luokka:Tuusulan liikenne Luokka:Uudenmaan lakkautetut rautatieliikennepaikat
Ville Jalasto

Ville Jalasto (s. 19. huhtikuuta 1986 Espoo) on uransa lopettanut suomalainen jalkapalloilija. Hän oli pelipaikaltaan keskuspuolustaja tai laitapuolustaja. ==Ura== Ville Jalasto aloitti jalkapalloharrastuksensa 6-vuotiaana Etelä- Espoon Pallon riveissä, mutta liittyi keltamustaan FC Honkaan 8-vuotiaana. Hän oli nostamassa Hongan edustusjoukkuetta Ykkösestä Veikkausliigaan kaudella 2005. Hän pelasi ensimmäisen liigaottelunsa 4. toukokuuta 2006 TPS:ää vastaan ja teki ensimmäisen liigamaalinsa 1. kesäkuuta 2006 KuPSia vastaan. Lyötyään itsensä läpi Veikkausliigassa Jalasto siirtyi maaliskuussa 2009 Hongasta Norjan Tippeligaenin Aalesundiin. Hän teki seuran kanssa kesään 2012 asti ulottuneen sopimuksen. Jalasto debytoi Aalesundissa 13. huhtikuuta 2009 Odd Grenlandia vastaan. Norjassa hän vaihtoi seuraa elokuussa 2012 siirryttyään Stabækiin Jalasto. Jalasto siirtyi takaisin Suomeen kaudeksi 2016 tehtyään joulukuussa kaksivuotisen sopimuksen HJK:n kanssa.Maajoukkuepuolustaja Ville Jalasto Klubiin Sopimus sisälsi myös kautta 2018 koskevan lisäoption, jonka seura myös käytti.Ville Jalasto jatkaa Klubissa Jalasto siirtyi joulukuussa 2018 kaksivuotisella sopimuksella Norjan toiseksi korkeimmalla sarjatasolla pelaavan Kongsvingerin joukkueeseen.HJK-pelaaja siirtyy Norjaan Jalasto kuului Suomen alle 21-vuotiaiden maajoukkueeseen vuoden 2009 EM-kilpailuissa. A-maajoukkueessa hän debytoi 29. toukokuuta 2010 pelatussa harjoitusottelussa Puolaa vastaan. == Yksityiselämä == Jalasto opiskelee matematiikkaa Oslon yliopistossa. ==Saavutukset== * Norjan Cup 2009, 2011 * Hongan lupaavin nuori pelaaja 2004 * Ykkösen voitto 2005 * Pohjola Cupin voitto ==Lähteet== ==Aiheesta muualla== *Jalasto Aalesunds FK:n sivustolla Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1986 syntyneet Luokka:Elävät henkilöt
Toimikas

Toimikas (myös tvilli) on yksi kudottujen kankaiden perussidoksista. Muita perussidoksia ovat palttina ja pomsi. Toimikaskankaan tunnistaa loimi- ja kudelankajuoksuista muodostuvasta, yleensä 45 asteen kulmassa kulkevasta vinoviivoituksesta eli toimiviivoista. Toimikkaassa langat eivät sitoudu yhtä tiiviisti kuin palttinassa, sillä nasta kulkee vähintään kahden langan yli tai ali. Mitä pidempiä lankajuoksut ovat, sitä joustavampi kankaasta tulee. Valon taittuminen kankaan pinnalla on erilainen riippuen siitä, missä suunnassa toimiviiva kulkee. Esimerkkejä toimikaskankaista ovat denim eli farkkukangas, gabardiini ja tweed. Myös lastinki ja raskas sarka kudotaan usein toimikassidoksella. Toimikkaita on monenlaisia. Tasatoimikkaassa loimi ja kude ovat yhtä paljon näkyvissä kankaan oikealla puolella. Kudevaltaisessa perustoimikkaassa kude on vallitsevana kankaan pinnalla. Loimivaltaisessa perustoimikkaassa loimi on vallitsevana kankaan pinnalla. Muita perustoimikkaasta johdettuja toimikkaita ovat kärkitoimikas, ristitoimikas, murtotoimikas, ruudullinen murtotoimikas, punostoimikas, katkotoimikas, kierretoimikas, aaltotoimikas ja vinotoimikas. == Historia == Koillis-Kiinasta löydettiin vuonna 2014 vanhimmat tunnetut housut, jotka on ajoitettu 3200-3300 vuotta vanhoiksi. Saksan arkeologisen instituutin tutkijan Mayke Wagnerin ja hänen kollegojensa mukaan housuissa on käytetty eniten toimikassidosta, jossa kankaan pintaan muodostuu ikään kuin vinoviivoitus. Rispaantuneet housut ovat kuuluneet ratsumiehelle. ==Lähteet== *Harjumäki, Ulla ym. Kankaankutojan sidosoppi. 3.-4. painos. Helsingissä: Otava, 2001. ISBN 951-1-09880-2 ===Viitteet=== Luokka:Sidokset
Carlos Roa

Carlos Ángel Roa (s. 15. elokuuta 1969 Santa Fe, Argentiina) on argentiinalainen jalkapallomaalivahti. Roa aloitti ammattilaisuransa Racing Clubissa vuonna 1988. Hän edusti seuraa useiden vuosien ajan, kunnes siirtyi vuonna 1994 Lanúsin riveihin. Lanúsissa hänen paras saavutuksensa oli Copa CONMEBOLin voitto vuonna 1996. Vuonna 1997 Roa teki sopimuksen espanjalaisen pääsarjajoukkueen RCD Mallorcan kanssa. Mallorcassa hän piti ykkösmaalivahdin paikkaa kaksi ensimmäistä kauttaan, mutta menetti tuon aseman liityttyään seitsemännen päivän adventisteihin. Kausi 1999–2000 jäi kokonaan väliin, kun Roa kulutti vuoden hyväntekeväisyys- ja uskontotyöhön. Johtuen uskonnostaan hän ei voinut pelata perjantai-iltaisin eikä lauantaisin, ja kun ottelut pelattiin useimmiten viikonloppuina, Roa piti pitkän tauon tositoimista. Hän palasi kentille kaudeksi 2000–2001, mutta peliaikaa ei hänelle enää juuri herunut, ja vuonna 2002 hän siirtyi sarjatasoa alemmas Albaceteen. Kuitenkin pian siirron jälkeen Roan peliura keskeytyi jälleen, kun hänellä todettiin kivessyöpä. Kemoterapia ja kuntoutus pitivät hänet poissa vuoden verran. Kyseessä ei ollut Roan ensimmäinen vakavampi sairastuminen, sillä vähän ennen siirtoa Lanúsiin hän sairastui malariaan ollessaan Afrikassa. Toivuttuaan syövästä hän aloitti harjoittelun ensin espanjalaisen pikkuseuran Constancia de Incan joukkueessa, mutta muutti pian takaisin kotimaahansa, ja liittyi vuonna 2004 Olimpoon, jossa hän pääsi vähitellen lähelle menestysvuosiensa virettä. Argentiinan maajoukkueessa Roa oli ykkösmaalivahtina vuoden 1998 MM- kisoissa, joissa hän piti maalinsa puhtaana kaikissa alkulohkon otteluissa ja sai sankarin aseman torjuttuaan David Battyn ratkaisevan rangaistuspotkun Englantia vastaan pelatun neljännesvälieräottelun rangaistuspotkukilpailussa. Puolivälierissä Argentiina kuitenkin hävisi Alankomaille. Luokka:Argentiinalaiset jalkapallomaalivahdit Luokka:Vuonna 1969 syntyneet Luokka:Elävät henkilöt
In Search Of... (Fu Manchun albumi)

In Search Of.. on kalifornialaisen stoner rock -yhtyeen Fu Manchun kolmas studioalbumi, joka julkaistiin vuonna 1996 Mammoth Records -levy-yhtiöllä. Tämä levy oli Fu Manchun viimeinen levy, jolla esiintyvät Ruben Romano ja Eddie Glass. Pian levyn julkaisun jälkeen he jättivät yhtyeen perustaakseen Nebulan. Kaikista Fu Manchun levyistä, In Search Of.. on paras esimerkki ”hardcore stonerista”. Tuoreemmat albumit ovat vaihtaneet tämän albumin raskaat kitaraäänet kevyempiin, silti säilyttäen raa'an voimakkaan tyylin. == Kappaleet == # # # # # # # # # # # # == Kokoonpano == * Scott Hill – laulu, kitara * Eddie Glass – kitara * Brad Davis – bassokitara * Ruben Romano – rummut == Arvostelut == * Allmusic: http://www.allmusic.com/album/r231855 == Lähteet == == Aiheesta muualla == * In Search Of discogs.com-sivustolla Luokka:Vuoden 1996 albumit Luokka:Fu Manchun albumit
Gurli Lindén

Gurli Ingegärd Lindén, o.s. Kronqvist (s. 18. tammikuuta 1940 Öja) on suomenruotsalainen kirjailija. ==Teoksia== *Att resa sig, runoteos, 1973 *Bli till, 1976 *Brännmärken, 1977 * Första damernas, 1979 *Fosterjord, runoteos, 1979 *Avtryck av tankar, resor, utrop, 1981 *I tidernas öga, runoteos, 1983 *Maras ö, 1984 *Den splittrande båten, runoteos, 1986 *Framtid, runoteos, 1989 *Pyramid, runoteos, 1990 *Grodan, runoteos, 1993 *Sång ur örat, runoteos, 1998 *Mylord, runoteos, 2001 *Varans dröm, 2003 == Palkintoja == * SLS:n palkinto 1976 * Edith Södergranin palkinto 1987 * Bernt Larsson priset 1987 == Lähteet == * (Arkistoitu linkki) ===Viitteet=== Luokka:Suomenruotsalaiset kirjailijat Luokka: Suomalaiset runoilijat Luokka:Vuonna 1940 syntyneet Luokka:Elävät henkilöt
Nicolás Burdisso

Nicolás Andrés Burdisso (s. 12. huhtikuuta 1981 Altos de Chipión, Argentiina) on argentiinalainen jalkapalloilija, joka edusti pitkään italialaisia Serie A -joukkueita, muun muassa Internazionalea ja AS Romaa. 183 senttimetriä pitkän Burdisson pelipaikka oli keskuspuolustaja. Hänellä on myös Italian kansalaisuus. Burdisson lempinimi on Patroncito eli isäntä. Burdisson ammattilaisura alkoi vuonna 1999 Boca Juniorsissa, josta hän siirtyi Internazionaleen 3,5 miljoonan euron siirtosummalla vuonna 2004. Hän allekirjoitti milanolaisseuran kanssa neljävuotisen sopimuksen. Bocan riveissä Burdisso ehti voittaa kahdesti Argentiinan mestaruuden, kolme kertaa Copa Libertadoresin ja kaksi kertaa Intercontinental Cupin. Interissä ura ei alkanut järin lupaavasti, sillä häneltä jäi väliin kausi 2004–2005 lähes kokonaisuudessaan, kun hän matkusti kotimaahansa tapaamaan leukemiaan sairastunutta tytärtään. Peliaika on tuon kauden jälkeenkin jäänyt varsin vähille. Saavutusluettelo on kuitenkin kasvanut joukkueen menestyessä, Burdisso on ollut juhlimassa Italian mestaruutta, kahta Italian Cupin voittoa ja Italian Supercupin voittoa. Kauden 2006–2007 alla hän teki vuoteen 2009 asti ulottuvan jatkosopimuksen. Syksyllä 2006 hän joutui vaihtamaan pelinumeronsa numerosta 3 numeroon 16, koska Inter jäädytti hänen vanhan numeronsa sillä aikaisemmin pelanneen, hiljattain menehtyneen Giacinto Facchettin muistoksi. Kaudella 2009–2010 hän pelasi lainalla AS Romassa ja vuonna 2010 hän siirtyi kokonaan AS Romaan. Argentiinan maajoukkueessa Burdisso pelasi ensimmäisen ottelunsa tammikuussa 2003 Hondurasia vastaan. Hän oli mukana MM-kisoissa 2006 pelaten kolmessa alkulohko-ottelussa ja 2010. Hän pelasi kaikkiaan 49 maaottelua ja teki niissä kaksi maalia. Viimeisen maaottelunsa hän pelasi vuonna 2011. == Lähteet == == Aiheesta muualla == * Burdisson tiedot Internazionalen sivuilla * Burdisson tiedot footballdatabase.com-tietokannassa Luokka:Argentiinalaiset jalkapalloilijat Luokka:Argentiinalaiset olympiavoittajat Luokka:Vuonna 1981 syntyneet Luokka:Elävät henkilöt
Kansan ääni

Kansan Ääni-nimisiä lehtiä on ilmestynyt Suomessa eri aikoina: *Kansan Ääni (1907), ilmestyi Lappeenrannassa 1907–1918 *Kansan Ääni (1945), ilmestyi Vaasassa 1945–1994 *Kansan ääni (2002), ilmestynyt vuodesta 2002 alkaen
Savion rautatieasema

Savion rautatieasema (, ) on Suomen rataverkon pääkaupunkiseudun lähiliikenteen 2-luokan perusasema Keravalla Savion kaupunginosassa. Asemalla pysähtyvät lähiliikenteen linjat ja . Asemaa on kunnostettu Keravan kaupunkiradan valmistuttua. Aseman eteläpuolella on Vuosaaren satamaradan erkanemiskohta. Riihimäen suuntaan liikennöidään raiteelta 3 ja Helsinkiin raiteelta 4.https://www.vr.fi/cs/vr/doc/Savio.pdf Aseman länsipuolella on kaksi raidetta, joita käyttää aseman ohittavat kauko- ja lähijunat. Itäisintä raidetta käyttävät Vuosaaren satamaradan tavarajunat. ==Historiaa== Savion asema perustettiin paikallisjunaliikenteen alkaessa Helsinki–Hämeenlinna- radalla vuonna 1886. Henkilöliikenteen ohella liikennepaikka palveli myös paikallista teollisuutta; asemalta rakennettiin sivuraide tiilitehtaalle vuonna 1910. Savio sijaitsi alun perin Tuusulan kunnan alueella, mutta vuoden 1924 alusta lähtien se tuli kuulumaan Tuusulasta erotettuun Keravan kauppalaan (vuodesta 1970 kaupunki). Savion ensimmäisenä liikennepaikkarakennuksena oli pieni laiturikatos. Ensimmäinen varsinainen asemarakennus valmistui vuonna 1935 samanaikaisesti tavaramakasiinin kanssa. Asemarakennuksessa oli odotushuone, tavaratila ja liikennepaikan hoitajan asunto. Vanha laiturisuoja siirrettiin Porvoon radan Vanikon seisakkeelle. Samaan aikaan Savion aseman naapurissa aloitti toimintansa kumitehdas. Vuonna 1974 Savion asemalle rakennettiin uusi alikulkutunneli laitureille, ja asemarakennus jouduttiin purkamaan asema-alueen uudelleenjärjestelyn vuoksi. Vuonna 1975 Saviolle valmistui jälleen uusi asemarakennus. Kaksiosaisen rakennuksen toiseen päähän tulivat kioskitilat ja toiseen lipunmyyntipiste, ja niiden väliin jäi odotuskatos. Lipunmyynti Savion asemalla lopetettiin vuonna 1999.Jussi Iltanen: Radan varrella: Suomen rautatieliikennepaikat (2. painos), s. 58. Helsinki: Karttakeskus, 2010. ISBN 978-952-593-214-3. Savio railway station 1004.jpg|Asema kuvattuna Saviontieltä Pedestrian underpass at Savio railway station in Savio, Kerava, Finland, 2022 May - 2.jpg|Alikulkutunneli == Lähteet == == Aiheesta muualla == Luokka:Uudenmaan henkilöliikenteen rautatieliikennepaikat Luokka:Keravan liikenne Luokka:Keravan rakennukset ja rakennelmat Luokka:Savio
Steffen Iversen

Steffen Iversen (s. 10. marraskuuta 1976 Oslo, Norja) on norjalainen jalkapalloilija, pelipaikaltaan hyökkääjä. Iversen on kotimaansa seurojen lisäksi edustanut englantilaisia Tottenhamia, Wolverhamptonia ja Crystal Palacea. Iversen pelasi Norjan maajoukkueessa 79 ottelua ja teki 21 maalia vuosina 1998–2011. Hän kuului Norjan joukkueeseen vuoden 2000 EM-kisoissa. == Lähteet == Luokka:Norjalaiset jalkapalloilijat Luokka:Vuonna 1976 syntyneet Luokka:Elävät henkilöt
Lempi (täsmennyssivu)

Sanalla lempi on useita merkityksiä *lempi, ihmisen ominaisuus suomalaisessa kansanperinteessä *eroottinen rakkaus *Lempi, suomalainen naisen etunimi. *Lempi, sarjakuvahahmo.
Pietarsaaren keskuskenttä

Pietarsaaren keskuskenttä () on Pietarsaaressa sijaitseva yleisurheilu- ja jalkapallostadion, joka avattiin vuonna 1971. Stadion toimii Ykkösliigassa pelaavan FF Jaron kotikenttänä. Stadionin pääkatsomon kapasiteetti on 2 000 katsojaa. == Ominaisuudet == FF Jaron noustua Veikkausliigaan kaudeksi 2002 kenttää on kunnostettu ahkerasti, jotta se täyttäisi Veikkausliigan olosuhdeohjelman vaatimukset. Kaukolämmöllä lämmitettyä kenttää kiertää kahdeksan tartan-pinnoitettua juoksurataa. Pelikentän koko on 100 × 64 metriä. Keskuskentän pääkatsomo on katettu ja se vetää noin 2 000 katsojaa. Pääkatsomon lisäksi kentällä on siirrettäviä katsomoita. Kenttä on valaistu Veikkausliigan vaatimusten mukaisesti 800 luxin keinovaloin. Kuriositeettina mainittakoon, että kyseiset valot ovat Jaron perustaman osakeyhtiön Jakobstads Ljusservice Ab:n (jonka osakekannan seura omistaa kokonaisuudessaan) rahoittamat, vaikka ne sijaitsevatkin kunnallisella urheilukentällä. == Konsertit == Toto esiintyi keskuskentällä 5. heinäkuuta 2013. keikalle myytiin lähes 9 000 lippua, mikä on keskuskentän yleisöennätys. Aiempi ennätys oli Veikkausliigan pelissä noin 5 600 katsojaa. Scorpions esiintyi kentällä 1. elokuuta 2015. Keskuskentällä järjestettiin Pietarsaari Open Air 12. heinäkuuta 2019. Tapahtumassa esiintyivät Whitesnake, Europe, Skindred, Brother Firetribe, sekä One Desire. Pietarsaari Open Airin järjesti RH- Entertainment Oy. Festivaali keräsi yli 7 000 kävijää. Festivaali järjestetään myös vuonna 2020, jos sopivat pääesiintyjät löytyvät. Pietarsaari Open Air oli tarkoitus järjestetää toisen kerran 29. heinäkuuta 2022. Tapahtumassa oli tarkoitus esiintyä Deep Purple, Uriah Heep ja Accept. Tapahtuma kuitenkin peruttiin, koska RH Entertainment Oy:n alihankkijan toimittama esiintymislava ei täyttänyt turvallisuusvaatimuksia. == Ennätykset == Katsojaennätys 5 611 on Veikkausliigan kauden 2007 Pohjanmaan paikallisottelusta FF Jaro–VPS. Entinen ennätys ylittyi 21. heinäkuuta pelatussa ottelussa lähes 1 300 katsojalla. ==Lähteet== Luokka:Pietarsaaren urheilupaikat Luokka:Suomen jalkapallostadionit
Kosmonautti

Kosmonautti () on Neuvostoliiton ja Venäjän käyttämä nimitys avaruuslentäjistä. Nimessä on yhdistetty kreikan sanat kosmos (maailmankaikkeus) ja nautes (purjehtija). Kosmonautti-termi löi itsensä läpi globaalisti Juri Gagarinin lentäessä ensimmäisenä ihmisenä avaruudessa huhtikuussa 1961. Neuvostoliiton johtajan Nikita Hruštšovin käyttäessä avaruuslentoja oman asemansa pönkittämiseen, ja Neuvostoliiton propagandana termi sai poliittisen värityksen. Kosmonauttien ja astronauttien koulutus oli 1950-luvun jälkipuolella ja 1960-luvun alussa erittäin pitkä prosessi. Se kesti vuosia, ja avaruuslentäjät oppivat aluksestaan likimain kaiken. Neuvostoliiton ja Yhdysvaltain avaruuslentäjien tehtäviin ei juuri kuulunut avaruusaluksensa ohjaaminen. Kummassakin maassa avaruuslentäjien koulutusta lyhennettiin 1970-luvulta alkaen merkittävästi. Venäläiset ovat edelleen kouluttaneet kosmonauttioppilaitaan noin vuoden ajan. Ulkomaalaisille koulutusta on usein pidentänyt venäjän kielen opiskelu. Venäjän avaruuslentäjien koulutus tapahtuu Tähtikaupungissa Moskovan lähellä. Kosmonautit olivat Neuvostoliitossa eriytynyt ihmisryhmä. Kosmonautit asuvat edelleen perheineen ko. kaupungissa. Vastaava ilmiö voi olla olemassa myös Houstonissa, mutta se ei ole yhtä silmiinpistävä. Venäjällä oli vuonna 2006 kaikkiaan 37 kosmonauttia, joista 29 oli koulutusvaiheessa. Kosmonautin palkka on 600 euroa, mikä on yksi syy siihen, että hakijoiden määrä on laskenut. Vuonna 2006 Energija-yhtiö pyrki rekrytoimaan kosmonautteja yliopistoista: 20 valikoidusta hakijasta kukaan ei läpäissyt lääketieteellisiä testejä. Vuonna 2012 Venäjän avaruusjärjestö muunsi kosmonauttien työnkuvaa ja valintaprosessia. Kosmonauttien pitää tästedes erota asevoimista, joka loi siviiliavaruuslentäjien kaaderin, joka poikkeaa Yhdysvaltain NASA:n käytännöstä. Tammi-maaliskuussa 2012 Venäjän avaruusjärjestö järjesti uusien kosmonauttien avoimen haun. Valintavaatimuksiin kuului alle 33 vuoden ikä, yliopistokoulutus ja Sojuz-avaruusalukseen perustuvista pituusvaatimuksia. http://www.spacedaily.com/reports/Russia_to_reform_cosmonaut_recruitment_999.html Russia to reform cosmonaut recruitment, www.Spacedaily.com, 29.8.2012 Avaruusturistit ovat uusin kosmonauttien luokka. Venäläiset ovat 2000-luvulla myyneet järjestelmällisesti avaruuslentoja ISS-avaruusasemalle 20 miljoonalla dollarilla. == Katso myös == * Interkosmos * Taikonautti * :Luokka:Neuvostoliittolaiset avaruuslentäjät * :Luokka:Venäläiset avaruuslentäjät ==Lähteet== == Aiheesta muualla == * Kiinnostus laskussa * Luettelo venäläisistä kosmonauteista *
Varastosiilo

Varastosiilo on irtotavaran varastoimiseen tarkoitettu rakennus. Maataloudessa varastosiiloja käytetään viljan ja säilörehun varastoinnissa. Lisäksi varastosiiloja voidaan käyttää muun muassa hiilen, sementin, hiilimustan, hakkeen ja sahajauhon säilömiseen. Varastosiilot ovat usein sylinterinmuotoisia noin 10–20 metriä korkeita rakennuksia ja ne täytetään ylhäältä. Täten ensimmäisenä laitettu tavara otetaan ulos myös ensimmäisenä. Suomen suurimmat viljasiilot Naantalin viljasiilot sijaitsevat Naantalin satamassa, ja ne omistaa Suomen Viljava. == Lähteet == == Aiheesta muualla == Luokka:Maatalousrakennukset
Babylon Zoo

Babylon Zoo oli brittiläinen elektro-indie rock-yhtye 1990-luvun keskivaiheilla. Yhtyeen johtohahmo Jas Mann perusti yhtyeen Wolverhamptonissa, Englannissa. Se tunnetaan parhaiten kappaleestaan ”Spaceman”, joka nousi suoraan julkaisuviikolla listaykköseksi Britanniassa tammikuussa 1996 ja oli ykkösenä viisi viikkoa. Jas Mann oli aiemmin indie-yhtyeessä The Sandkings, jonka hän jätti vuonna 1992 musiikillisien erimielisyyksien vuoksi. Clive Black otti Babylon Zoon Phonogram Recordsiin. Kun Black siirtyi Warner Brothers Recordsiin vuonna 1993, hän otti Mannin sopimuskirjan mukaansa. Black siirtyi vielä kerran EMI-levy-yhtiöön, jonka kanssa Babylon Zoo allekirjoitti seitsemän albumin sopimuksen vuonna 1995. Babylon Zoon Spaceman-kappale valittiin Levi's:n farkkumainokseen. Single meni suoraan Ison-Britannian listaykköseksi 21. tammikuuta 1996, jonka seurauksena singleä myytiin ensimmäisellä viikolla 418 000 kappaletta. Single pysyi listaykkösenä viisi viikkoa myyden 893 000 kappaletta. Single pääsi listaykköseksi noin 23 maassa. Vuoden lopussa Spaceman myi yli miljoona kappaletta Englannissa ja oli vuoden kolmanneksi tuottoisin single. Vuonna 1996 ilmestyi Babylon Zoo debyyttialbumi The Boy With The X-Ray Eyes, jolta julkaistiin singlet "Animal Army" ja "The Boy with the X-Ray Eyes". Albumi nousi brittilistan kuudenneksi. Vuonna 1998 Babylon Zoo julkaisi kakkosalbumi King Kong Groover, joka ei menestynyt yhtä hyvin listoilla kuin Spaceman. Vuonna 2005 Jas Mann tiedotti julkaisevansa uuden Babylon Zoon albumin Cold Clockwork Doll, jota ei ole vielä julkaistu. == Diskografia == === Studioalbumit === * The Boy with the X-Ray Eyes (1996) * King Kong Groover (1999) * I Am Om (2020) === Singlet === * Spaceman (1995) * Animal Army (1996) * The Boy with the X-Ray Eyes (1996) * All the Money's Gone (1999) * Honaloochie Boogie (1999) * Love Lies Bleeding (2000) == Lähteet == == Aiheesta muualla == * Babylon Zoo Online (epäviralliset kotisivut) Luokka:Brittiläiset rockyhtyeet Luokka:1990-luvun yhtyeet ja sooloartistit
Varlaam Kierittiläinen

Pyhittäjä Varlaam Kierittiläinen eli 1500-luvulla Vienanmeren rannoilla. Surmattuaan vaimonsa mustasukkaisuudesta, hän purjehti Vienanmeren rantoja edestakaisin etsien katumusta ja anteeksiantoa ja syntien sovitusta. Myöhemmin hän vihkiytyi munkiksi ja asettui asumaan metsään erakkona Kierettijärven lähistölle, mistä sitten siirtyi myöhemmin kuolinpaikkaansa Tsupanlahteen. Ortodoksinen kirkko muistelee pyhittäjä Varlaam Kierettiläistä omana muistopäivänään vuosittain marraskuun 6. päivänä sekä myös Karjalan pyhänä, joiden yhteinen muistopäivä on lokakuun viimeisen päivän ja marraskuun 6. päivän välisenä lauantaina. == Aiheesta muualla == *Ortodoksi.net / Pyhittäjä Varlaam Kierettiläinen Luokka:Karjalan valistajat Luokka:Erakot
Martti Parantainen

Martti Mathias Parantainen (1. lokakuuta 1903 Helsinki – 25. marraskuuta 1975 HelsinkiKuolleita. Helsingin Sanomat, 2.12.1975, s. 15.) oli suomalainen sotilaskapellimestari ja musiikkieverstiluutnantti. Martti Parantaisen vanhemmat olivat kapellimestari August Parantainen ja Saima Cecilia Helin ja puoliso vuodesta 1927 Astrid Victoria Heikkinen. Parantainen opiskeli Helsingin konservatoriossa vuodesta 1920 ja suoritti sotilaskapellimestarin ja laulunopettajan tutkinnot 1926. Vuodesta 1935 hän toimi sotilaskapellimestarina eri joukko-osastoissa. Vuonna 1951 hänet nimitettiin puolustusvoimien ylikapellimestariksi, virkaa hän hoiti vuoteen 1964. Parantainen toimi Viipurin musiikkiopiston opettajana 1945–1951. Vuoden 1952 Helsingin olympialaisissa hän oli kisojen soittokunnan ylikapellimestari.Otavan Iso Musiikkitietosanakirja 4, s. 542. Helsinki 1978. ISBN 951-1-04763-9 Parantainen julkaisi nuottikokoelmia, sävelsi ja sovitti musiikkia ja johti useita eri orkestereita, muun muassa Hämeenlinnan kaupunginorkesteria kapellimestarina ja Lahden kaupunginorkesteria toisena johtajana. Parantainen oli puolustusvoimien soitto-oppilaskoulun ja Helsingin Varuskuntasoittokunnan johtaja 1951–1964. Parantainen ylennettiin reservin vänrikiksi 1927, musiikkiluutnantiksi 1938, musiikkikapteeniksi 1941 ja musiikkimajuriksi 1951. Musiikkieverstiluutnantiksi hänet ylennettiin 1964.<ref name="HS/> ==Lähteet== Luokka:Suomalaiset sotilaskapellimestarit Luokka:Suomalaiset kapellimestarit Luokka:Suomalaiset upseerit Luokka:Suomalaiset säveltäjät Luokka:Suomalaiset sovittajat Luokka:Musiikkipedagogit Luokka:Vuonna 1903 syntyneet Luokka:Vuonna 1975 kuolleet
Peter Reckell

Peter Reckell (s. 7. toukokuuta 1955 Elkhart, Indiana) on yhdysvaltalainen näyttelijä, joka tunnetaan parhaiten Päivien viemää -televisiosarjan Bo Bradyna. Reckell on näytellyt Bo Bradya Päivien viemäässä vuosina 1983–1987, 1990–1992 ja uudestaan vuodesta 1995 lähtien. Muita tunnettuja rooleja ovat muun muassa Eric Hollister As the World Turns -sarjassa vuosina 1980–1982 sekä Johnny Rourke Knots Landingissa vuosina 1988–1989. Hän on nykyään naimisissa laulaja Kelly Moneymakerin kanssa. == Aiheesta muualla == * Luokka:Yhdysvaltalaiset näyttelijät Luokka:Vuonna 1955 syntyneet Luokka:Elävät henkilöt
Ranskan instituutti

Ranskan instituutti () on perustettu 25. lokakuuta 1795. Se on samalla yhteinen nimitys viidelle akatemialle, jotka toimivat sen suojissa, ja rakennukselle, jossa sekä instituutti että akatemiat toimivat. Rakennus sijaitsee Pariisissa Seinen vasemmalla rannalla eli eteläisellä puolella jokea. ==Akatemiat== *Ranskan akatemia, perustettu 1635; *Piirtokirjoitusten ja kaunokirjallisuuden akatemia, perustettu 1663; *Ranskan tiedeakatemia, perustettu 1666; *Taideakatemia, Académie des Beaux-Arts, perustettu 1816; * Moraali- ja poliittisten tieteiden akatemia, perustettu 1795. Ranskan instituuttia johtaa nykyisin Gabriel de Broglie. ==Rakennus== Vuonna 1661 kardinaali Mazarin, jonka omaisuus oli todella huomattava, määräsi testamentissaan perustettavaksi collègen, joka vastaanottaisi 60 herrasmiestä, jotka kuuluivat Westfalenin rauhan 1648 ja Pyreneiden rauhan 1659 allekirjoittajavaltioihin. Tästä tulee nimitys Collège des Quatre-Nation, jotka ovat Artois, Elsass, Pignerol ja Roussillon. Colbert palkkasi Louis Le Vaun valmistamaan piirustukset collègea vasten ja tämä tuli sijaitsemaan Louvren linnaa vastapäätä. Rakentaminen tapahtui vuosien 1662–1688 välisenä aikana. Vuonna 1805 Napoleonin toimeksiannosta Ranskan Instituutti muutti collègen rakennukseen. Arkkitehti Antoine Vaudoyer muutti rakennuksen kappelin akatemioiden kokoussaliksi. ==Organisaatio== Ranskan instituutin nykyinen status on säädetty 18. huhtikuuta 2006 voimaan tulleella lailla tieteellisestä toiminnasta (laki n:o 2006/450) sekä IV pääkohdassa. Tämän lain mukaan Instituutti ja sen akatemiat koostuvat yksityishenkilöistä. Instituutin hallintoa johtaa kansleri, jonka valitsee hallintoneuvosto, joka koostuu kunkin viiden akatemian edustajista. Instituutti ja sen akatemiat ovat alisteisia Ranskan valtiontalouden tarkastusviranomaisille. Ranskan instituutilla on myös useita säätiöitä ja rahastoja sekä Ranskassa että myös ulkomailla. Säätiöistä tärkein ja keskeisin on Aumale-säätiö, joka hallinnoi Chantillyn linnaan ja siellä sijaitsevaa Condé-museota, ==Kirjastot== Instituutilla on myös neljä tieteellistä kirjastoa: *Mazarine kirjasto, Pariisi *Instituutin kirjasto, Pariisi *Thiersin kirjasto, Pariisi *Condén museon kirjasto, Chantillyn linna == Aiheesta muualla == * Site officiel de l'Institut de France * Radio en ligne de l'Institut (téléchargements gratuits) Instituutti
Tapani Räsänen

Tapani Olavi Räsänen (s. 29. joulukuuta 1954 Joutseno) on valokuvaaja, joka on tullut tunnetuksi erityisesti luontokuvillaan. ==Henkilöhistoria== Tapani Räsänen syntyi laivankuljettaja Arvi Räsäsen ja Irja Järvisen perheeseen. Ylioppilaaksi hän tuli 1975. Räsäselle on myönnetty valokuvauksen kansainväliset arvonimet EFIAP, FRPS ja HKCPAC. Räsänen on pitänyt useita näyttelyitä ja julkaissut valokuvateoksia. Hän on Saimaan Kameraseura ry:n kunniajäsenSaimaan Kameraseura. Tapani Räsänen . Räsäselle on myönnetty myös kultainen ARS-Joutseno-mitali ja Kymen läänin taidemitali. ==Taiteellinen tuotanto== Räsänen on kuvannut luontoa yli 30 vuotta ja saanut yli 400 palkintoa 30 maasta, kuten seuraavat: *Vuoden luontokuva 1991 ja 2000 (kaksoisvoitto) *Vuoden perhoskuva 1997 *BBC:n vuoden luontokuvaaja (BBC Wildlife Photographer of the Year) 1997 *Suomen kansainvälisin valokuvaaja 1994, 1995, 1996 === Kuvateokset === Räsänen on julkaissut valokuviaan useissa teoksissa: *Kun punatulkku tapasi Tiu Tau Tilhen (1988) *Saimaa - Siintävät saaret, välkkyvät vedet (1990) *Ja pääskysellä pesä... (1991) *Hetkiä järvellä (1994) *Unelma valosta (2000) *Tämä taivas ja maa (2004) *Vuodenajat - luontomme katoavaa kauneutta (2007) *Suomen suvi -Summer in Finland (2009). ==Lähteet== == Aiheesta muualla == *Tapani Räsänen Luokka:Suomalaiset luontokuvaajat Luokka: Vuonna 1954 syntyneet Luokka:Elävät henkilöt
Nocturnal Poisoning

__NOTOC__ Nocturnal Poisoning on yhdysvaltalaisen yhden miehen black metal -yhtyeen Xasthurin esikoisalbumi, joka julkaistiin 8. syyskuuta 2002. == Kappaleet == # # # # # # # # == Aiheesta muualla == * Luokka:Vuoden 2002 esikoisalbumit Luokka:Xasthurin albumit
Hikkorit

HikkoritFinto: Kassu – Kasvien suomenkieliset nimet: Carya (Carya) on jalopähkinäkasveihin kuuluva suku, jossa on parikymmentä lajia. Luontaisena hikkoripuita kasvaa Pohjois-Amerikassa, Meksikossa ja Kiinassa. Hikkorit ovat kesävihantia, isoja puita (25–30 m), jotka muistuttavat jalopähkinöitä (Juglans). Lehdissä on 7–9 sahalaitaista lehdykkää. Norkkomaiset hedekukinnot ovat kolmehaaraisia. Hedelmän (4 cm) kuori halkeaa neljäksi liuskaksi paljastaen sileäpintaisen luuhedelmän. Keski- ja Länsi-Eurooppaan on istutettu karvashikkoria (Carya cordiformis) koristepuuksi. Sitä on istutettu jossakin määrin metsäpuuksikin. Valkohikkorin eli liuskahikkorin (Carya ovata) kasvatusta on kokeiltu Etelä-Suomessa ja siellä se onkin menestynyt kohtalaisesti.Carya ovata - liuskahikkori, valkohikkori Mustila Mississipin laaksosta kotoisin oleva pekaanipähkinä (Carya illinoensis) kuuluu myös hikkoreihin. Nykyään lajia viljellään maukkaiden hedelmiensä takia laajalla alueella itäisissä Yhdysvalloissa. Lajin tunnistaa helposti lehtien runsaista (9–17) lehdyköistä.Pecan Oklahoma Biological Survey Hikkorien puuaines soveltuu puusepäntöihin. Puu on lajista riippuen keltaista tai ruskeaa ja tasaisesti juovaista. Se on sitkeää ja soveltuu erinomaisesti mailojen, työkalujen varsien, rumpukapuloiden, suksien yms. valmistusmateriaaliksi. Kuivan puun tilavuuspaino on 0,68.Hickory Wood Hardwood Lumber Identifier == Lajeja == * Carya cordiformis – karvashikkoriKassu – Carya cordiformis * Carya glabra – luutahikkori eli viisikkohikkoriKassu – Carya glabra * Carya illinoensis – pekaanihikkori eli pekaanipähkinäKassu – Carya illinoensis * Carya laciniosa – seitsikkohikkoriKassu – Carya laciniosa * Carya ovata – valkohikkoriKassu – Carya ovata eli liuskahikkori * Carya tomentosa – nukkahikkoriKassu – Carya tomentosa == Lähteet == == Aiheesta muualla == * Suomen Lajitietokeskus: Hikkorit – Carya * Integrated Taxonomic Information System (ITIS): Carya * United States Department of Agriculture (USDA): Carya * Flora of China: Carya *
Wish You Were Here (kappale)

Wish You Were Here on Pink Floydin kappale samannimiseltä albumilta, joka on julkaistu vuonna 1975. Kappale julkaistiin samana vuonna singlenä. David Gilmour kehitteli kappaleen pääriffin soittaessaan akustista kitaraansa Abbey Roadin studiolla. Muun muassa The Flaming Lips, Wyclef Jean, Velvet Revolver, Catherine Wheel, Radiohead ja Rasputina ovat tehneet kappaleesta cover- version. Myös Rednex on julkaissut samannimisen pieneksi hitiksi muodostuneen sävellyksen, jolla ei kuitenkaan ole mitään tekemistä Pink Floydin sävellyksen kanssa. == Kokoonpano == * David Gilmour – laulu, akustinen kitara (kuusi- ja 12-kieliset), pedal steel -kitara, nauhaefektit * Roger Waters – basso, akustinen kitara (kuusikielinen), nauhaefektit * Richard Wright – piano, syntetisaattori * Nick Mason – rummut, nauhaefektit == Vuoden 1995 painos == Kappaleesta julkaistiin vuonna 1995 maxi-single tukemaan yhtyeen livealbumia Pulse. Julkaisu sisältää niin ikään liveversion kappaleista ”Coming Back to Life” ja ”Keep Talking”.Discogs: Pink Floyd – Wish You Were Here (Live) === Kappaleet === # # # == Lähteet == Luokka:Pink Floydin kappaleet Luokka:Vuoden 1975 kappaleet
Joutsenon taidekesä

Joutsenon taidekesä on Kaakkois-Suomen laajin yhtenäinen kulttuurin ja taiteen eri alojen koulutustapahtuma, joka kestää kesäkuusta elokuuhun. Sen käytännön järjestelyistä vastaa Joutsenon opisto. Kursseja on tarjolla lähes kaikilta taiteen eri osa-alueilta. Erityisen painoarvon ovat kuitenkin saaneet musiikki ja kuvataiteet. Joutsenon taidekesän valokuvauskurssi oli Suomen kameraseurojen liiton perinteinen kesäkurssi 2012–2015. Vuosina 2000–2009 se toimi saman liiton nuorisokurssina.Tatudo: Valokuvausleirillä Joutsenossa ==Lähteet== Luokka:Joutseno Luokka:Suomen kansanopistot
Zarasai

Zarasai () on kaupunki Utenan läänissä Itä-Liettuassa Latvian vastaisella rajalla. Vuonna 2012 väkiluku oli 7 073. Zarasai on mainittu asiakirjoissa vuonna 1506. Venäjän keisarikunnan vuosina kaupunki kuului ensin Vilnan kuvernementtiin, ja se sai vuonna 1836 ensimmäisen vaakunansa ja nimen Novoaleksandrovsk () Nikolai I:n pojan Aleksanterin mukaan. Kaupunginoikeudet se sai 1843, ja Kaunasin kuvernementissa Novoaleksandrovsk oli kihlakunnan hallintokeskus. Vuonna 1919–1929 kaupungin nimi oli Ezerenai. Nykyään Zarasai on saman nimisen Zarasain kunnallispiirin hallinnollinen keskus. ==Asukasluvun kehitys== Vuosi 1840 1897 1959 1970 1979 1989 2001 2011 2012 Väkiluku ==Lähteet== *Portrait of Regions of Lithuania ===Viitteet=== ==Aiheesta muualla== Luokka:Utenan läänin kaupungit
Acta diurna

Acta diurna (lat., päivittäiset tapahtumat) oli Julius Caesarin aloitteesta 59 eaa. perustettu Rooman virallinen julkaisu. Se kaiverrettiin joko kiveen tai metalliin julkisille paikoille, kuten Forumille. Roomalaiset kutsuivat julkaisuja myös nimillä Acta, Diurna, Acta Popidi ja Acta Publica. Ensimmäinen Acta diurna ilmestyi noin vuonna 131 eaa. Aluksi siinä julkistettiin oikeudenkäyntien tuloksia. Myöhemmin julkaisu alkoi sisältää julkisia tiedotuksia ja muita mainitsemisen arvoisia asioita, kuten syntymiä, avioliittoja ja kuolemia. Julkaisun annettiin olla esillä muutama päivä, minkä jälkeen se otettiin alas ja arkistoitiin (yhtään kappaletta ei kuitenkaan ole säilynyt näihin päiviin). Joskus kirjurit tekivät julkaisusta jäljennöksiä ja lähettivät niitä Rooman provinssien hallitsijoille. Myöhemmin keisarit käyttivät julkaisua omien ilmoitustensa tekemiseen. Acta diurnan muut osiot olivat oikeuslaitoksen, kunnan ja armeijan ilmoitukset. Senaatin ilmoitukset pidettiin salaisina, kunnes Julius Caesar teki niistä julkisia vuonna 50 eaa. Myöhemmät hallitsijat kuitenkin sensuroivat ne. Acta diurnan julkaisu loppui, kun keisari muutti Konstantinopoliin. Julkaisua on etenkin aiemmin verrattu alkeellisiin sanomalehtiin. Nykytutkimus on kuitenkin ottanut etäisyyttä tästä tulkinnasta.New Pauly Online. Encyclopedia of the Ancient World, hakusana "Acta". ==Lähteet== Luokka:Latina Luokka:Roomalainen oikeus Luokka:Viestintä
Galleria Pihatto

Galleria Pihatto on Lappeenrannassa toimiva galleria. Kesäkuusta 2019 lähtien Gallerian toiminnasta on vastannut Kulttuuri- ja taidetila ry. Yhdistys kertoo verkkosivuillaan tavoitteekseen edistää ihmisten kohtaamista taiteen, kulttuurin ja luovan toiminnan äärellä. Lappeenrannan kaupunki, Saimaan kameraseura ja Etelä-Karjalan taiteilijaseura perustivat gallerian vuonna 1996. Galleria Pihatto sijaitsee Kimpisen kaupunginosassa Lappeen vanhan pappilan alueella (osoitteessa Valtakatu 80, käynti Kaukaankadun puolelta), näyttelytilaksi entisöidyssä kivinavetassa. Gallerian vieressä, Lappeen pappilan entisöidyssä päärakennuksessa, toimii tilausravintola Lappeen Ruustinna. Vuosina 2015-2018 Galleria Pihaton ylläpidosta vastasi Kaakkois- Suomen Valokuvakeskus. == Lähteet == ==Aiheesta muualla== *Galleria Pihaton verkkopalvelu Pihatto Luokka:Lappeenrannan nähtävyydet Luokka:Lappeenrannan rakennukset ja rakennelmat
Twisted Metal 2

Twisted Metal 2 (Euroopassa myös Twisted Metal: World Tour) on vuonna 1996 PlayStation-konsolille ja PC:lle julkaistu Twisted Metal -pelisarjan toinen osa. Pelin julkaisijana toimi Sony Computer Entertainment America. ==Lähteet== Luokka:1990-luvulle sijoittuvat videopelit Luokka:Ajopelit Luokka:PlayStation- pelit Luokka:Windows-pelit Luokka:Post-apocalypse-pelit
Ilpo Verno

Ilpo Verno (s. 22. joulukuuta 1981 Helsinki) on entinen suomalainen jalkapalloilija. Hän oli pelipaikaltaan keskikenttäpelaaja. Hänen kasvattajaseuransa on HJK. Hän oli lähes koko kauden 2006 sivussa kaaduttuaan vakavasti portaissa. Verno palasi kuitenkin Hongan yhteistyöseura FC Espoon kautta loppukaudeksi liigajoukkueeseen. Kaudella 2007 Verno siirtyi vähäisen peliajan myötä lainalle Kuopion Palloseuraan elokuun ajaksi. Elokuun lopussa lainaa jatkettiin kauden loppuun asti. Verno aloitti jalkapalloharrastuksensa 4-vuotiaana Helsingin Jalkapalloklubin Kannelmäen kaupunginosajoukkueen riveissä. Noustuaan HJK:n edustusjoukkueeseen hän pelasi vähäisesti ja joutui tyytymään vaihtomiehen roolin. Verno siirtyi peliajan perässä AC Allianssin riveihin ja viihtyi siellä kaksi kautta. Kaudelle 2004 hän siirtyi FF Jaron riveihin ja pelasi 14 ottelussa yhden kauden aikana. Kaudeksi 2005 hän muutti Espooseen FC Hongan riveihin. Verno pelasi kaudella 2008 FC Viikingeissä. ==Saavutukset== * Ykkösen voitto 2005, 2007 * Pohjola Cupin voitto Helsingin joukkueessa * B-SM-kultaa * A-SM-hopeaa * 35 poikamaaottelua ==Lähteet== Luokka:Suomalaiset jalkapalloilijat Luokka:Vuonna 1981 syntyneet Luokka:Elävät henkilöt
Benny Benassi

Benny Benassi (oikealta nimeltään Marco Benassi, s. 13. heinäkuuta 1967) on italialainen DJ ja house- ja electrohouse -artisti ja tuottaja. Hän asuu Reggio nell'Emiliassa, Italian Emilia-Romagnan seudulla. Hän on parhaiten tunnettu hänen vuoden 2002 kesän megahitistä nimeltään "Satisfaction". Benny Benassi on rankattu 13. parhaimmaksi DJ:ksi maailmassa, TheDJList:n web- sivustolla ja 32. tunnetuimpana DJ:nä DJ Magazinen virallisessa äänestyksessä. == Historia == Hän työskentelee usein studiossa serkkunsa Allen Benassin kanssa. He ovat työstäneet yhdessä biisejä nimellä Benassi Bros. Duo aloitti DJ-työt 1980-luvun lopussa kotikaupungissaan, ennen siirtymistään työskentelemään Larry Pignagnolin Off Limits -tuotantostudiolle 1990-luvun puolessavälissä. Benny Benassin ensimmäinen suuri kansainvälinen hitti oli "I Feel So Fine" vuonna 2001, jossa kuultin paljon Benassin kanssa yhteistyötä tehneen Dhanyn ääni. Siirryttyään eurohousesta elektroon häneltä tuli toinen hyvin menestynyt hitti "Satisfaction" vuonna 2002. Kappale kohosikin Ison- Britannian Top 75 chart -listassa sijalle 2. Moni muukin hänen kappaleistaan on kohonnut korkealle Euroopan dance-soittolistoilla ja on saanut paljon soittoaikaa eri klubeilla maailmanlaajuisesti. Benny Benassi oli vuoden 2005 DJ Mag -lehden Top 100 DJ -äänestyksessä sijalla 22. Benassi voitti parhaan remixin (Dance) Grammy-palkinnon helmikuussa 2008 kappaleella "Bring The Noise". Kyseinen kappale löytyy myös Benny Benassin albumilta Rock'N'Rave, joka julkaistiin 3. kesäkuuta 2008 (2 cd). Albumin ensimmäinen single on nimeltään "I Am Not Drunk". Benny Benassi kuuluu levy-yhtiöihin Pumpkin-music ja Funky pumpkin tuottajiin, joiden genre on pääasiassa elektro sekä funky- house/house. == Studioalbumit == * Hypnotica (2003) Benny Benassi Presents the Biz * Pumphonia (2004) Benassi Bros. * Phobia (2005) Benassi Bros * Rock 'N' Rave (2008) Benny Benassi * Electroman (2011) Benny Benassi == Palkinnot ja nimitykset == * 2008 Benny Benassi voitti parhaan remixin palkinnon 50. Grammy- gaalassa hänen remixillään Public Enemyn "Bring the Noise" -kappaleesta. * 2006 Benny Benassin 'Hit My Heart' avasi vuoden 2006 Victoria's Secret- muotishown * 2004 Kolme nimitystä Dance Starilta, Miamilta ja voitti parhaan video palkinnon * 2004 DjMag Favourite Dj Poll Top 100: Benny oli numero 18. korkein uusin saavutus * 2004 European Border Breakers palkinto Hypnoticalle, italialainen albumi, jota myytiin eniten italian ulkopuolella * 2003 Numero 1. Top 100 Dance- listan kappale, Ministry Of Soundin internet radiossa * 2003 DJMag vuoden kappale UK:ssa * 2003 Vuoden tunnustus, Italian Dance Music Award:ssa * 2003 Vuoden Dance- tunnustus, Danish Music Award:sa * 2003 Vuoden kansainvälinen tunnustus, NRJ Awards, France Luokka:Italialaiset DJ:t Luokka:Italialaiset eurodanceartistit ja -yhtyeet Luokka:Italialaiset house-artistit Luokka:Grammy-palkinnon saajat Luokka:Vuonna 1967 syntyneet Luokka:Elävät henkilöt Luokka:Italialaiset tekno- artistit
Jaakko Kytömaa

Jaakko Antero Kytömaa (s. 15. lokakuuta 1945 Helsinki) on suomalainen näyttelijä, joka on tehnyt pitkän uran Suomen Kansallisteatterissa. Kytömaa on myös esiintynyt muutamassa elokuvassa ja tv-sarjoissa. TV-sarjassa Kotikatu hän on näytellyt Herman Anderssonia. Kytömaa on naimisissa näyttelijä Elli Castrénin kanssa. Kytömaa työskenteli uransa alussa Porin teatterissa ja oli mukana perustamassa Porin Teatterin Aktiivi-nuorisoteatteria. Hän on ohjannut lukuisia kuunnelmia, mm. Huone mestauslavan alla ja Viimeinen työpäivä. Hän perusti Ylioppilasteatterille uuden kesäteatterin Puotilan kartanon pihalle ja ohjasi siellä Hella Wuolijoen Justiinan. Ryhmäteatterissa hän on ohjannut Wiipurin nopeat ja näytellyt lukuisissa muissa Lauri Siparin suomalaisuutta luotaavissa näytelmissä. ==Lähteet== == Aiheesta muualla == * Luokka:Suomalaiset näyttelijät Luokka:Vuonna 1945 syntyneet Luokka:Elävät henkilöt
Fei Junlong

Fei Junlong (s. 5. toukokuuta 1966) on kiinalainen avaruuslentäjä. Hän oli toinen taikonautti avaruudessa. Hän oli komentajana Shenzhou 6 -avaruuslennolla, joka lähti 12. lokakuuta 2005 ja kiersi maapallon 76 kertaa 4 päivässä 19 tunnissa ja 33 minuutissa. Hän syntyi 1965 Kiinassa Suzhoussa Jiangsun maakunnassa. Vuonna 1991 hän meni naimisiin Wang Jien kanssa ja heillä on yksi poika, Fei Di. Asteroidi 9512 Feijunlong on nimetty hänen mukaansa. == Lähteet == Luokka:Kiinalaiset avaruuslentäjät Luokka:Vuonna 1965 syntyneet Luokka:Elävät henkilöt
Paatsivuono

pienoiskuva|200px|Perstinden-vuori Nordkjosbotnissa. Paatsivuono (, ) on kunta Tromssan läänissä Pohjois-Norjassa. Paatsivuonon kunta sijoittuu kahden, jyrkkien vuorten reunustaman vuonon ympäristöön, Paatsivuonon ja Malankivuonon. Alueella on maataloutta. Vuoden 2022 alussa kunnassa oli 5 576 asukasta. Kunnan hallinnollinen keskus on Storsteinnes, jossa 1 100 asukasta. Toinen tärkeä taajama on Nordkjosbotn. Paikallinen Storsteinnes-meijeri valmistaa ruskeaa norjalaista juustoa sekä Balsfjord-vuohenmaitojuustoa. == Historia == Alueen ensimmäiset asukkaat olivat saamelaisia. Alueelle saapui uudisasukkaita Etelä-Norjasta sekä myös Suomesta. Malankivuonon rannalla sijaitseva kunnan länsiosa muodosti aiemmin itsenäisen Malangenin kunnan, joka liitettiin Paatsivuonoon vuonna 1964. ==Tunnettuja henkilöitä== * Lillemor von Hanno (1900–1984), näyttelijä * Børre Knudsen (1937–2014), pappi ja aborttioikeuden vastainen aktivisti == Lähteet == == Kirjallisuutta == * Rolf Haugland: Natur og bosettning i Balsfjord kommune. Harstad 1998. ISBN 82-994833-0-1 * Anders Ole Hauglid: Balsfjorden og Malangens historie. Fram til 1830-åra. Fra veidesamfunn til jordbruksbygd. Utgitt av Balsfjord kommune 1981. ISBN 82-7096-111-6 == Aiheesta muualla == *Kunnan kotisivut *
Bardu

Bardu eli Perttulahttp://www.erikbolstad.no/geo/noreg/kommunar/ () on kunta Tromssan läänissä pohjois-Norjassa. Vuoden 2022 alussa Bardussa oli 3 993 asukasta. Kunnan hallintokeskus on Setermoen. == Nähtävyydet == Bardussa on vuonna 1994 avattu maailman pohjoisin eläintarha Polar Park. Setermoenissa toimii puolustusmuseo. == Tunnettuja henkilöitä == * Fred Børre Lundberg (s. 1969), hiihtäjä * Fredrik Solvang (s. 1977), toimittaja == Lähteet == ==Aiheesta muualla== *
Modafiniili

Modafiniili on stimulantti, joka lisää vireyttä ja poistaa unentarpeen. Cephalon-nimisen lääketehtaan kehittämälle modafiniilille myönnettiin Yhdysvalloissa myyntiluvat 1999 ja Isossa-Britanniassa 2002. Sitä määrätään lähinnä narkolepsiasta kärsiville, vuoro- tai yötyössä oleville, mutta myös terveet ihmiset käyttävät sitä työvireen tai elämäntavan ylläpitämiseen. Modafiniilia käytetään maailmalla ADHD:n hoidossa. Euroopan lääkevirasto suosittelee modafiniilin määräämistä ainoastaan narkolepsian hoitoon, koska modafiniilin käytön hyödyt ovat sen mukaan haittavaikutuksien riskeihin nähden riittämättömät. Modafiniilin mahdollisia haittavaikutuksia ovat mm. erilaiset psyykkiset häiriöt, sydämen toimintahäiriöt ja vaikeat iho-ongelmat.Euroopan lääkevirasto Modafiniilin kauppanimiä ovat muun muassa Provigil tai Modiodal (Yhdysvallat, Iso-Britannia, Ranska, Meksiko, Ruotsi, Tanska), Vigil (Saksa), Modalert (Intia), Modavigil (Australia), Alertec (Kanada), Modafinil Orion (Suomi). Modafiniilin tarkkaa toimintatapaa ei osata vielä selittää, mutta ilmeisesti se vaikuttaa vain otsalohkoon, jossa on ihmisten vuorokausirytmiä säätelevään ajastimeen liittyviä rakenteita. Modafiniililla voidaan pysäyttää ns. ihmisen biologinen kello, ja kun aine lakkaa vaikuttamasta, vuorokausirytmi palaa ennalleen eikä univajetta tarvitse korvata, toisin kuin monien amfetamiinijohdannaisten tapauksissa.Sleep drug boost for shift workers BBc 2002 Modafiniilin on todettu vähentävän päiväväsymystä ja parantavan keskittymiskykyä. Yhdysvaltain armeijan testeissä modafiniilia saaneet ovat valvoneet neljä vuorokautta, ilman henkisen suorituskyvyn heikkenemistä. Maailman Antidopingtoimisto WADA on luokitellut modafiniilin kielletyksi piristeeksi.Modafiniili Suomen Antidopingtoimikunta ==Armeijakäyttö== Ranskan muukalaislegioona on käyttänyt modafiniilia. Ison-Britannian puolustusministeriö on myös tehnyt tutkimuksia modafiniilin käytöstä.BBC: UK army tested 'stay awake' pills BBC 2006 Yhdysvaltain armeija on myös tutkinut modafiniilin mahdollisuutta korvata nykyisin käytössä olevat amfetamiinijohdannaiset. == Katso myös == *Adrafiniili == Lähteet == ==Aiheesta muualla== * Pilleripurkista korotonta univelkaa Tieteen kuvalehti 2003 (MAKSULLINEN) *Drug cuts need for sleep BBC 2002 *Sleep drug beats MS fatigue BBC 2002 *Modafiniili Erowidin tietokannassa *PubChem: Modafinil *DrugBank: Modafinil *KEGG: Modafinil *Toxin and Toxin Target Database (T3DB): Modafinil *Älyä purkista - mentaalisen suorituskyvyn parantaminen lääkkeillä yleistyy (Kantti.net, MP3) Luokka:Piristeet Luokka:Lääkkeet Luokka:Dopingaineet ja -menetelmät Luokka:Seulonnan keskeiset artikkelit Luokka:Asetamidit Luokka:Nootropiinit Luokka:Antikonvulsantit
Gay Times

Gay Times on brittiläinen lehti, jonka kohderyhmä on bi- ja homoseksuaaliset miehet. Lehteä toimittaa Millivres Prowler Group Ltd, joka julkaisee myös lesboille suunnattua lehteä Diva. Gay Timesin ensimmäisen numero julkaistiin vuonna 1984 muunnoksena vuonna 1975 perustetusta HIM-lehdestä. Yhtiö julkaisee nykyään myös axm-lehteä, joka kilpailee Attituden rinnalla. Lehti sisältää homoseksuaalisuuteen liittyviä uutisia, haastatteluja, satiiria, palkittuja valokuvia, henkilökohtaisia ilmoituksia sekä musiikkia, elokuvia, kirjallisuutta ja Internetiä kattavia osioita vasemmistolaisesta näkökulmasta. Syyskuussa 2004 Gay Times aloitti kiistanalaisen mainoskampanjan Lontoon metrossa, jossa oli näytillä syyskuun numeron kansikuva. Se oli ensimmäinen mainoskampanja, jossa nähtiin miesten välinen suudelma. Kampanja sai lopulta vain yhden valituksen, joka tuli Advertising Standards Agencylta. ==Aiheesta muualla== *Millivres Prowler Group Ltd Luokka:Brittiläiset aikakauslehdet Luokka:Seksuaali- ja sukupuolivähemmistöjen lehdet
TOPS-20

TOPS-20, lempinimeltään TWENEX, oli Digital Equipment Corporationin PDP-10 -keskustietokoneiden käyttöjärjestelmä, joka perustui Bolt, Beranek & Newmanin alun perin kehittämään TENEXiin. TOPS-20 oli virtuaalimuistia tukenut osituskäyttöjärjestelmä, joka oli aikaansa nähden suhteellisen intuitiivinen ja helppokäyttöinen, tehden muun muassa käyttäjän osittain tai lyhentäen syöttämien komentojen tunnistamisen ja täydentämisen () aiempaa huomattavasti tunnetummaksi. Käyttöjärjestelmän kehittäminen aloitettiin vuonna 1973, ja ensimmäiset DECSYSTEM-20-järjestelmät (PDP-10-koneita TOPS-20-käyttöjärjestelmällä) myytiin kolme vuotta myöhemmin. Käyttöjärjestelmästä on netissä levitetty Panda-jakelu, jota on mahdollista ajaa KLH10 PDP-10-emulaattorilla. == Aiheesta muualla == * Origins and Development of TOPS-20 – taustaa TOPS-20-kehittäjä Dan Murphyn kertomana * SDF Public Access TWENEX – avoin TOPS-20-järjestelmä * DIGITAL Computing Timeline: TOPS-20 * TOPS-20 Panda -jakelu * KLH10 PDP-10 Emulator Luokka:Digital Equipment Corporationin käyttöjärjestelmät Luokka:PDP-10